cyanic-selkie/wikianc huggingface dataset:
โหราศาสตร์กับวิทยาศาสตร์
ปรากฏการณ์ดาวอังคาร
ส่วนอดีตโหรเจ็ฟฟรี่ ดีนเสนอว่า ผลที่พบอาจเกิดจากการแจ้งวันเกิดของผู้ปกครอง ไม่ใช่เป็นปัญหาในงานศึกษา คือผู้ปกครองส่วนน้อยจำนวนหนึ่งอาจจะเปลี่ยนเวลาแจ้งเกิด เพื่อให้มีแผนภูมิการเกิดทางโหราศาสตร์ที่ดีตรงกับอาชีพที่ต้องการ เพราะว่า กลุ่มตัวอย่างมาจากสมัยที่ความเชื่อทางโหราศาสตร์เป็นเรื่องสามัญกว่าปัจจุบัน และนายโกเคลอน ก็ไม่พบปรากฏการณ์ดาวอังคารในกลุ่มประชากรหลังจากนั้น ซึ่งเป็นสมัยที่แพทย์พยาบาลเป็นผู้บันทึกข้อมูลการเกิด นอกจากนั้น ยังปรากฏอีกด้วยว่า จำนวนการเกิดในช่วงเวลาทางโหราศาสตร์ที่ไม่เป็นมงคล ต่ำกว่าปกติ ซึ่งเป็นหลักฐานอีกอย่างหนึ่งที่ชี้ว่า ผู้ปกครองเป็นผู้เลือกวันที่เวลาการเกิดตามความเชื่อของตน
ทิโมที ลอเรนซ์
พลเรือโท เซอร์ทิโมที เจมส์ ฮามิลตัน ลอเรนซ์ (Timothy James Hamilton Laurence; เกิดวันที่ 1 มีนาคม พ.ศ. 2498) เป็นคู่สมรสคนที่สองในเจ้าหญิงแอนน์ พระราชกุมารี และอดีตนายทหารเรือเกษียณอายุราชการในกองทัพเรือสหราชอาณาจักร เขาเคยเป็นราชองครักษ์ของสมเด็จพระราชินีนาถระหว่าง พ.ศ. 2529–2532
โหราศาสตร์กับวิทยาศาสตร์
ปัญหาทางทฤษฎี
นอกจากการทดสอบทางวิทยาศาสตร์ที่โหราศาสตร์ไม่ผ่าน หลักต่าง ๆ ของโหราศาสตร์ยังมีอุปสรรคในการยอมรับเพราะมีข้อบกพร่องทางทฤษฎีหลายอย่าง รวมทั้งไม่มีความสม่ำเสมอ ไม่สามารถทำนายดาวเคราะห์อื่น ๆ ที่ก่อนนี้ไม่รู้จัก ไม่มีความสัมพันธ์อะไรระหว่างราศีกับกลุ่มดาว และการไม่มีกลไกการทำงานของทฤษฎี นอกจากนั้นแล้ว รากฐานต่าง ๆ ของโหราศาสตร์มักจะไม่สอดคล้องกับความจริงพื้นฐานทางวิทยาศาสตร์อย่างมากมาย
ไม่มีความสม่ำเสมอ
การทดสอบความสมเหตุสมผล (validity) ของโหราศาสตร์เป็นเรื่องยาก เพราะว่าไม่มีมติส่วนใหญ่ของโหรว่า อะไรคือโหราศาสตร์และว่า มันควรจะทำนายอะไรได้ ดีนและเค็ลลี่แสดงงาน 25 งานที่พบระดับความคล้อยตามกัน (Inter-rater reliability) ของหมู่โหรวัดได้ที่ 0.1 เทียบกับค่าความคล้อยตามกันสัมบูรณ์ที่ 1 และความคล้อยตามกันที่นับว่าใช้ไม่ได้ของสาขาสังคมศาสตร์ที่ 0.8  คือพวกโหรมีความคล้อยตามกันในระดับที่ต่ำกว่าที่ยอมรับได้ทางวิทยาศาสตร์เป็นอย่างมาก โหรมืออาชีพหากินโดยทำนายอนาคต หรือบอกถึงบุคลิกภาพและวิถีชีวิตของลูกค้า แต่ว่า การบอกดวงชะตาราศีโดยมากเป็นข้อความที่คลุมเครือใช้ตรวจสอบไม่ได้และสามารถประยุกต์ใช้ได้กับเกือบทุกคน
ผู้ได้รับรางวัลโนเบลสาขาฟิสิกส์ ศ.ดร.จอร์จส ชาร์พาค และผู้เขียนร่วม เขียนถึงข้ออ้างทางโหราศาสตร์ชาวตะวันตกในหนังสือ ''Debunked! ESP, Telekinesis, and other Pseudoscience (แฉ! การรับรู้นอกประสาทสัมผัส การเคลื่อนวัตถุได้ด้วยใจ และวิทยาศาสตร์เทียมอื่น ๆ)'' พวกเขาชี้ว่า พวกโหรมีความรู้แค่นิดหน่อยเกี่ยวกับดาราศาสตร์ และมักจะไม่ได้คิดถึงคุณลักษณะทางดาราศาสตร์ขั้นพื้นฐานต่าง ๆ เช่นการเคลื่อนถอยของวิษุวัต ซึ่งจะเปลี่ยนตำแหน่งของดวงอาทิตย์ไปตามกาลเวลา พวกเขายกตัวอย่างของโหรผู้หนึ่งผู้อ้างว่า "ดวงอาทิตย์มีตำแหน่งเดียวกันในท้องฟ้าในวันเดียวกันทุก ๆ ปี" ซึ่งใช้เป็นมูลฐานทางโหราศาสตร์ว่า ทำไมคนสองคนที่เกินวันเดียวกันแต่หลายปีต่างกัน จึงควรจะได้รับอิทธิพลจากดาวเคราะห์เหมือน ๆ กัน พวกเขาให้ข้อสังเกตว่า "โลกอยู่ในตำแหน่งที่ต่างกันประมาณ 22,000 ไมล์ในวันเดียวกันของสองปีติด ๆ กัน" และดังนั้น คนสองคนจึงไม่ควรได้รับอิทธิพลเหมือนกันตามหลักของโหราศาสตร์ และในช่วง 40 ปี ความแตกต่างกันจะเกินกว่า 780,000 ไมล์
คู่กิ๊กพริกกะเกลือ
คู่กิ๊กพริกกะเกลือ เป็นละครแนวซิตคอม ทางสถานีโทรทัศน์สีกองทัพบกช่อง 7 สร้างโดย บริษัท โพลีพลัส เอ็นเตอร์เทนเม้นท์ จำกัด กำกับการแสดงโดย บุญชู พิทักษ์เลิศกุล ซึ่งมาแทนละครเรื่อง กลิ้งไว้ก่อนพ่อสอนไว้ ที่สิ้นสุดการออกอากาศเมื่อวันที่ 20 เมษายน พ.ศ. 2551 นำแสดงโดย รังสิต ศิรนานนท์, คะนึงนิจ จักรสมิทธานนท์, ณัฐวัฒน์ เปล่งศิริวัธน์, แซมมี่ เคาวเวลล์ ในช่วงแรกๆ จะไม่มีแขกรับเชิญมาร่วมแสดงมากนัก แต่ในตอนต่อๆมา เริ่มมีแขกรับเชิญมาร่วมแสดงมาในแต่ละตอนเป็นระยะๆ และจะไม่มีแขกรับเชิญในบางตอน
โหราศาสตร์กับวิทยาศาสตร์
ไม่มีมูลฐานทางกายภาพ
นักปรัชญาเอ็ดวาร์ด เจมส์ให้ความเห็นว่า การให้ความสำคัญทางโหราศาสตร์แก่กลุ่มดาวบนทรงกลมท้องฟ้าเขตที่พระอาทิตย์อยู่ในช่วงพระอาทิตย์ตก มีเหตุมาจากมนุษย์ ซึ่งก็คือ โหรไม่ต้องการที่จะตื่นนอนเช้านัก และเวลาเที่ยงวันเป๊ะ ๆ ก็เป็นเรื่องที่รู้ได้ยาก นอกจากนั้นแล้ว การสร้างระบบราศี โดยไม่เชื่อมกับกลุ่มดาวก็เพราะว่า พระอาทิตย์ไม่ได้อยู่ที่กลุ่มดาวต่าง ๆ นานเท่า ๆ กัน ความไม่เชื่อมกับกลุ่มดาวทำให้เกิดปัญหา คือการหมุนควงจะแยกสัญลักษณ์ราศีจากกลุ่มดาว ที่เคยเชื่อมกันมาก่อน นักปรัชญาวิทยาศาสตร์ผู้ต่อต้านวิทยาศาสตร์เทียมและส่งเสริมให้มีการศึกษาวิทยาศาสตร์มากขึ้นท่านหนึ่งจึงกล่าวว่า "ถ้าเป็นเช่นนั้น ผมควรจะดูที่ราศีอะไรเมื่อเปิดดูหนังสือพิมพ์ฉบับวันอาทิตย์ ผมล่ะสงสัยจริง ๆ"
คู่กิ๊กพริกกะเกลือ
คู่กิ๊กพริกกะเกลือออกอากาศทุก วันอาทิตย์ เวลา 11.15 น. - 12.00 น. โดยเปิดตัวออกอากาศครั้งแรกใน วันอาทิตย์ ที่ 27 เมษายน พ.ศ. 2551 จนถึง วันอาทิตย์ ที่ 29 กันยายน พ.ศ. 2556 เนื่องจากเดือนตุลาคม ปี 2556 ทางช่อง 7 สี ได้มีการปรับผังละครในวันเสาร์ และ วันอาทิตย์ ออกอากาศเวลาใหม่ ทุกวันเสาร์ เวลา 13.00 น. ตั้งแต่วันที่ 5 ตุลาคม พ.ศ. 2556 - 25 เมษายน พ.ศ. 2558
โหราศาสตร์กับวิทยาศาสตร์
ไม่มีมูลฐานทางกายภาพ
ระบบราศี tropical zodiac ไม่มีการเชื่อมโยงกับดาว และตลอดที่ไม่อ้างว่า กลุ่มดาวอยู่ในราศีนั้นหรือราศีนี้ โหรก็จะสามารถหลีกเลี่ยงการพูดถึงความจริงว่า การหมุนควงทำให้กลุ่มดาวนั้นเคลื่อนไป ดร. ชาร์พาคเห็นอย่างนี้แล้วจึงกล่าวถึงโหราศาสตร์ที่อาศัยระบบ tropical zodiac ว่า "เป็นกล่อง (ในท้องฟ้า) ว่าง ๆ ที่ไม่เกี่ยวข้องกับอะไรสักอย่าง และไม่มีความสม่ำเสมอหรือคล้องจองอะไรเลยกับดวงดาว" การใช้ระบบราศี tropical zodiac โดยลำพังของโหร จะไม่เข้ากับการอ้างถึงช่วงเวลากลุ่มดาวคนแบกหม้อน้ำ (Age of Aquarius) ของโหรอีกนั่นแหละ ซึ่งขึ้นอยู่กับว่าเมื่อไรพระอาทิตย์จะเข้าไปสู่ส่วนของกลุ่มดาวคนแบกหม้อน้ำ
ไม่สามารถทำนายอะไรได้จริง ๆ
แม้ว่าโหรจะกล่าวว่า ตำแหน่งของดาวเคราะห์ทั้งหมดเป็นเรื่องจำเป็นในการคำนวณโชคชะตา แต่ว่าโหรกลับไม่สามารถทำนายได้ว่า มีดาวเนปจูนก่อนที่จะมีการค้นพบดาว โดยอาศัยความผิดพลาดในการทำนายดวงชะตาราศี แต่ว่า กฎความโน้มถ่วงสากลของนิวตัน สามารถทำนายความมีอยู่ของดาวเนปจูนก่อนการค้นพบได้ การรวมดาวเนปจูน ยูเรนัส และพลูโต เข้าในการคำนวณทางโหร จึงเป็นการกระทำเป็นกรณีพิเศษอย่างไม่เป็นระบบ
คู่กิ๊กพริกกะเกลือ
คู่กิ๊กพริกกะเกลือ เสนอตอนสุดท้าย เมื่อวันที่ 25 เมษายน พ.ศ. 2558 และ ตั้งแต่วันที่ 2 พฤษภาคม พ.ศ. 2558 ได้มีละครซิตคอมเรื่องใหม่มาแทน คือเรื่อง สภ.รอรัก
นักแสดงรับเชิญที่ยังมีบทบาท
<!--
โหราศาสตร์กับวิทยาศาสตร์
การปราศจากกลไกการทำงานที่พิสูจน์ได้
แต่ว่านักดาราศาสตร์ ดร.คาร์ล เซแกน ปฏิเสธที่จะลงชื่อสำหรับบทความนี้ โดยกล่าวว่า มีจุดยืนเช่นนี้ไม่ใช่เพราะตนคิดว่า โหราศาสตร์สมเหตุสมผล แต่เพราะคิดว่า บทความฟังดูจะเผด็จการ และการปฏิเสธแบบไม่แยแสต่อโหราศาสตร์เพียงเพราะว่า ไม่มีกลไก (แม้ว่า "จะเป็นเรื่องในประเด็นอย่างหนึ่งแน่นอน") ไม่น่าเชื่อถือ ในจดหมายที่เขาพิมพ์ตามหลังในฉบับต่อมาของวารสาร The Humanist ดร.เซแกนยืนยันว่า เขายินดีที่จะเซ็นชื่อกับบทความเช่นที่ว่า ถ้ามันได้อธิบายและปฏิเสธหลักต่าง ๆ ที่เป็นความเชื่อทางโหราศาสตร์ เขาเชื่อว่า การกระทำเช่นนั้นน่าเชื่อถือกว่า และจะทำให้เกิดการโต้เถียงน้อยกว่า
คู่กิ๊กพริกกะเกลือ
ชื่อตอนประจำสัปดาห์ที่ออกอากาศ
-->
โหราศาสตร์กับวิทยาศาสตร์
การปราศจากกลไกการทำงานที่พิสูจน์ได้
การใช้สุนทรภาพในแนวคิดของกรีกโบราณที่เรียกว่า "macrocosm and microcosm" หรือที่กล่าวว่า "ข้างบนเป็นเช่นไร ข้างล่างก็เป็นเช่นนั้น" เพื่อหาความหมายในโลกโดยลักษณะดาว ดังที่นักปรัชญาเอ็ดวาร์ด เจมส์ ยกตัวอย่างไว้ว่า "ดาวอังคารเบื้องบนมีสีแดง ดังนั้น ดาวอังคารเบื้องล่างจึงหมายถึงเลือดและสงคราม" เป็นเหตุผลวิบัติโดยเหตุที่ผิด (false cause fallacy)
มีโหรเป็นจำนวนที่อ้างว่า โหราศาสตร์เป็นวิทยาศาสตร์ แต่ว่าถ้าต้องอธิบายโหราศาสตร์ว่าเป็นวิทยาศาสตร์ ก็ต้องจำกัดคำอธิบายว่ามีพลังทางธรรมชาติโดยหลักแค่ 4 อย่าง ซึ่งจำกัดกลไกการทำงานเกี่ยวกับโหราศาสตร์ ดังนั้น โหรบางท่านจึงเสนอว่ากลไกของโหราศาสตร์เป็นเรื่องที่รับรองโดยวิทยาศาสตร์ เช่น สภาวะแม่เหล็กไฟฟ้าและแรงโน้มถ่วง แต่ว่า เพราะกำลังของพลังเหล่านี้ลดลงไปตามระยะทาง ดังนั้น นักวิทยาศาสตร์จึงปฏิเสธว่า กลไกที่เสนอเหล่านี้เป็นไปไม่ได้ที่จะให้เกิดผลทางโหราศาสตร์ ยกตัวอย่างเช่น กำลังสนามแม่เหล็กที่วัดบนโลกจากดาวเคราะห์ขนาดใหญ่แต่ไกลเช่นดาวพฤหัสบดี ความจริงน้อยกว่าที่เกิดจากเครื่องใช้ในบ้านที่อยู่ใกล้ ๆ มีนักดาราศาสตร์ท่านหนึ่งให้ข้อสังเกตว่า ถ้าจะพูดถึงกำลังแล้ว พระอาทิตย์เป็นวัตถุเดียวบนท้องฟ้าที่มีกำลังสนามแม่เหล็กไฟฟ้าพอจะพูดถึงได้ แต่ว่า โหราศาสตร์ไม่ใช่แค่อาศัยพลังของพระอาทิตย์อย่างเดียว แต่ถ้าโหรจะเสนอพลังธรรมชาติอย่างที่ 5 นี่ก็จะไม่เข้ากับแนวโน้มในฟิสิกส์ที่จะรวมพลังแม่เหล็กไฟฟ้าเข้ากับ weak force รวมเป็น electroweak force และถ้าโหรยืนยันที่จะใช้ทฤษฎีที่ไม่เข้ากับความเข้าใจปัจจุบันที่มีรากฐานมาจากฟิสิกส์ที่อิงหลักฐาน นี่ก็จะเป็นข้ออ้างวิสามัญ (extraordinary claim) และก็จะไม่เข้ากับพลังธรรมชาติอย่างอื่น ๆ ที่มีกำลังลดลงตามระยะทาง และถ้าระยะทางไม่สำคัญ วัตถุทั้งหมดในอวกาศก็ควรจะรวมเข้าเพื่อการทำนายด้วย
คู่กิ๊กพริกกะเกลือ
เพลงประกอบละคร
เพลงเริ่มไตเติ้ลและเพลงจบเรื่อง
โหราศาสตร์กับวิทยาศาสตร์
การปราศจากกลไกการทำงานที่พิสูจน์ได้
นักจิตบำบัดและจิตวิทยาคาร์ล ยุง ตั้งแนวคิดที่เรียกว่า synchronicity ที่อ้างว่า สามารถมีเหตุการณ์ 2 อย่างที่มีความเชื่อมต่อกันหรือเป็นการแสดงความมุ่งหมาย แต่ไม่ได้สัมพันธ์กันโดยเหตุและผล เพื่ออธิบายความปราศจากผลที่มีนัยสำคัญทางสถิติในงานศึกษาโหราศาสตร์งานเดียวที่เขาทำ แต่ว่า แนวคิดเรื่อง synchronicity เป็นเรื่องที่พิจารณาว่า ทดสอบไม่ได้ และพิสูจน์ว่าเป็นเท็จไม่ได้ งานศึกษานั้นต่อมาจึงได้รับคำวิจารณ์อย่างหนักว่า ไม่ใช้ตัวอย่างสุ่ม ใช้วิธีการทางสถิติที่ไม่ดี และเข้ากับโหราศาสตร์เองก็ไม่ได้
แม้ว่าจะมีหลักฐาน ที่แสดงว่าฤดูกาลที่เกิด อาจมีอิทธิพลต่อการพัฒนาทางบุคลิกภาพและลักษณะทางจิตอย่างอื่น ๆ ของบุคคล และฤดูก็มีสหสัมพันธ์กับตำแหน่งของดาวบนท้องฟ้า แต่นี่ก็เป็นข้ออ้างทางวิทยาศาสตร์ที่แตกต่างจากของโหราศาสตร์ โดย ศ. หัวหน้าทีมนักวิจัยที่พบหลักฐานนั้นกล่าวไว้ว่า "เป็นเรื่องสำคัญที่จะเน้นว่า แม้นี่จะฟังดูเหมือนกับโหราศาสตร์ แต่มันก็ไม่ใช่ มันเป็นเรื่องชีวภาพตามฤดู"
จิตวิทยา
มีหลักฐานที่แสดงว่าความเอนเอียงเพื่อยืนยัน (confirmation bias) ซึ่งเป็นความเอนเอียงทางประชานอย่างหนึ่ง เป็นองค์ประกอบทางจิตวิทยาที่มีส่วนทำให้เชื่อในโหราศาสตร์ คือในเรื่องที่พบในวรรณกรรม คนที่เชื่อในโหราศาสตร์มักจะระลึกถึงคำทำนายที่ตรงกับความเป็นจริงได้ แต่ระลึกคำทำนายที่ไม่ตรงไม่ได้ และก็ยังมีความเอนเอียงทางประชานอีกอย่างหนึ่งด้วย ที่คนเชื่อบ่อยครั้งไม่สามารถแยกแยะระหว่างข้อความที่แสดงว่ามีความสามารถพิเศษเหนือธรรมชาติ หรือที่ไม่มี ดังนั้น จึงมีความเอนเอียง 2 อย่างที่อยู่ใต้การศึกษาในเรื่องความเชื่อทางโหราศาสตร์
ความเอนเอียงที่ 2 ก็คือ ปรากฏการณ์บาร์นัม (Barnum effect) เป็นความโน้มเอียงที่บุคคลจะให้คะแนนว่ามีความแม่นยำสูง แก่คำพรรณนาบุคคลิกของตนถ้าคิดว่า คำพรรณนานั้นทำเฉพาะเจาะจงตน แต่ความจริงเป็นคำที่คลุมเครือและทั่วไปพอที่จะเป็นจริงกับคนเป็นจำนวนมาก ยิ่งมีการขอข้อมูลเพียงเท่าไรสำหรับคำทำนาย ก็จะเชื่อผลที่ได้เพิ่มขึ้นเท่านั้น ในปี ค.ศ. 1949 ดร. เบอร์แทรม ฟอร์เรอร์ ทดสอบกับนักศึกษาของตน โดยนักศึกษาแต่ละคนได้รับการประเมินที่บอกว่าเป็นของเฉพาะตน แต่ความจริงเป็นบทความที่เหมือนกันสำหรับทุกคน ซึ่งเป็นบทความที่ได้จากหนังสือโหราศาสตร์เล่มหนึ่ง เมื่อให้นักศึกษาประเมินความแม่นยำของบทความ มากกว่า 40% ให้คะแนนเต็ม 5 โดยที่คะแนนเฉลี่ยอยู่ที่ 4.2 ผลงานศึกษานี้ทำซ้ำได้ในงานศึกษาอื่นเป็นจำนวนมาก
งานศึกษาเกี่ยวกับปรากฏการณ์บาร์นัม/ฟอร์เรอร์ พุ่งความสนใจไปที่ระดับการยอมรับการทำนายราศีหลอก และบทความแสดงบุคลิกภาพทางโหราศาสตร์หลอก ผู้ที่ได้รับบทประเมินบุคลิกภาพเช่นนี้ ปกติไม่สามารถแยกแยะคำแสดงบุคลิกภาพที่สามัญและไม่สามัญ ต่อมาในงานศึกษาในปี ค.ศ. 2009 นักวิจัยก็ได้ผลคล้อยตามผลงานวิจัยในประเด็นเดียวกันก่อน ๆ ซึ่งก็คือ ผู้ที่เชื่อในโหราศาสตร์มักจะได้รับอิทธิพลจากปรากฏการณ์บาร์นัมมากกว่าผู้ที่ไม่ค่อยเชื่อ
โดยกระบวนการทางจิตวิทยาที่เรียกว่า self-attribution มีงานวิจัยจำนวนมากที่แสดงว่า บุคคลที่มีความรู้ด้านโหราศาสตร์มักจะกล่าวถึงบุคคลิกของตน โดยเป็นคุณลักษณะที่เข้ากับราศี เป็นปรากฏการณ์ที่ชัดเจนยิ่งขึ้นอีกถ้าบุคคลรู้ว่าคำกล่าวถึงบุคคลิกนั้น จะนำไปใช้สนทนาเรื่องโหราศาสตร์ ส่วนบุคคลที่ไม่คุ้นเคยต่อโหราศาสตร์ไม่มีแนวโน้มเช่นนี้
สังคมศาสตร์
ในปี ค.ศ. 1953 นักสังคมศาสตร์ชาวเยอรมันผู้หนึ่ง ทำงานศึกษาเกี่ยวกับคอลัมน์โหราศาสตร์ในหนังสือพิมพ์ที่นครลอสแอนเจลิส โดยเป็นส่วนหนึ่งของโครงการตรวจสอบสื่อมวลชนในสังคมทุนนิยม เขาเชื่อว่าโหราศาสตร์นิยม เป็นเครื่องมือที่นำไปสู่ข้อความที่สนับสนุนการปฏิบัติตามกัน และโหรที่แหวกแนวโดยชักชวนไม่ให้ทำงานให้ดีเป็นต้น อาจจะดำรงอาชีพอยู่ไม่ได้ เขาสรุปว่า โหราศาสตร์เป็นการสำแดงออกของความไร้เหตุผลอย่างเป็นระบบ ที่คำชมและการพูดรวม ๆ แบบคลุมเครือ ทำให้บุคคลเชื่อว่าผู้เขียนคอลัมน์กล่าวถึงตนโดยตรง เขากล่าวเลียนประโยคยอดนิยมของคาร์ล มากซ์ที่ว่า "ศาสนาเป็นฝิ่นของมวลชน" โดยกล่าวว่า "เรื่องไสยศาสตร์เป็นอภิปรัชญาของคนโง่"
ความสมดุลหลอก (False balance) เป็นความเอนเอียงในสื่อ ที่มีการนำความเห็นที่ไม่จริง ไม่ได้รับการยอมรับ หรือเป็นของเทียม มาพูดพร้อมกับความเห็นที่มีเหตุมีผล เป็นความเอนเอียงที่ชวนให้เห็นว่า เรื่องนี้มีสองด้านเท่าเทียมกัน ทั้ง ๆ ที่ความจริงไม่มี ในรายการทีวีของบีบีซี Wonders of the Solar System (สิ่งมหัศจรรย์ในระบบสุริยะ) นักฟิสิกส์นักพรีเซ็นเต้อร์ท่านหนึ่งกล่าวว่า "ถึงโหราศาสตร์จริง ๆ จะเป็นเรื่องเหลวไหล แต่ดาวพฤหัสบดีจริง ๆ ก็มีอิทธิพลที่ลึกซึ้งต่อโลกของเรา โดยผ่านพลังอย่างหนึ่ง ซึ่งก็คือ...แรงโน้มถ่วง" ซึ่งเป็นคำพูดที่ทำให้ผู้ชมที่เชื่อในโหราศาสตร์หัวเสีย ผู้บ่นว่า ไม่มีนักโหราศาสตร์มาให้ความเห็นเพื่อความสมดุล หลังจากรับฟังคำบ่นจากผู้เชื่อในโหราศาสตร์ นักฟิสิกส์ท่านนั้นให้คำพูดนี่แก่บีบีซี "ผมขอโทษต่อชุมชนโหราศาสตร์ที่ไม่ได้กล่าวจุดยืนของผมให้ชัดเจน ผมควรจะพูดว่า เรื่องเหลวไหลสมัยใหม่เช่นนี้ กำลังขุดรากทำลายฐานอารยธรรมของเรา" และในรายการ Stargazing Live (การดูดาว สด) นักฟิสิกส์ท่านนั้นก็กล่าวเพิ่มอีกว่า "(ผมขอพูดอะไรหน่อย)เพื่อให้เกิดความสมดุลในรายการบีบีซี ครับ โหราศาสตร์เป็นเรื่องเหลวไหล" บทความบรรณาธิการของวารสารการแพทย์อังกฤษบทความหนึ่ง อ้างเหตุการณ์นี้เพื่อแสดงว่า ความสมดุลเทียมสามารถเกิดขึ้นได้ในที่ไหนบ้าง
ทั้งงานศึกษาทั้งโพลสำรวจแสดงว่า ความเชื่อในโหราศาสตร์ในประเทศตะวันตกอยู่ในระดับสูงเกินกว่าที่คาด ในปี ค.ศ. 2012 โพลแสดงว่า คนอเมริกัน 42% กล่าวว่า ตนคิดว่าโหราศาสตร์เป็นวิทยาศาสตร์โดยบางส่วน ความเชื่อเช่นนี้ลดลงตามระดับการศึกษาที่เพิ่มขึ้น และระดับการศึกษามีสหสัมพันธ์สูงกับระดับความรู้ทางวิทยาศาสตร์
ระดับความเชื่อที่แจ้งเองดังที่พบในงานต่าง ๆ ส่วนหนึ่งเกิดจากความสับสนระหว่างคำอังกฤษว่า astrology (โหราศาสตร์) และ astronomy (ดาราศาสตร์ ซึ่งเป็นวิทยาศาสตร์ที่ศึกษาวัตถุท้องฟ้า) แต่ความใกล้เคียงกันของสองคำนี้ต่าง ๆ กันในภาษาต่าง ๆ และคำอธิบายแบบโต้ง ๆ ของโหราศาสตร์ว่าเป็น "อิทธิพลเหนือธรรมชาติของดาวฤกษ์ ดาวเคราะห์ เป็นต้น ต่อวิถีชีวิตมนุษย์" ในโพล์ยุโรปปี ค.ศ. 1992 ไม่มีผลอะไรต่อการประเมินของสาธารณชนทั่วไปว่า โหราศาสตร์เป็นวิทยาศาสตร์หรือไม่ นี้อาจเป็นเพราะความสัมพันธ์ใต้จิตสำนึกในสาธารณชนทั่วไป ว่าคำอังกฤษที่ลงท้ายด้วย "ology" เป็นสาขาวิชาความรู้ที่มีเหตุมีผล ในปี ค.ศ. 2004 มีการใช้โพลแบ่งส่วนเพื่อกำจัดความสับสนเรื่องคำ ครึ่งหนึ่งของโพลใช้คำว่า "astrology" อีกครึ่งหนึ่งใช้คำว่า "horoscope" (ดวงชะตาราศี) ความเชื่อว่า astrology (โหราศาสตร์) เป็นวิทยาศาสตร์โดยบางส่วน อยู่ที่ระดับ 76% แต่ความเชื่อว่า horoscopes (ดวงชะตาราศี) เป็น อยู่ที่ระดับ 43% และความเชื่อว่าโหราศาสตร์เป็นวิทยาศาสตร์โดยระดับสูง อยู่ที่อัตรา 26% ในขณะที่ความเชื่อในดวงชะตาราศีอยู่ที่อัตรา 7% ซึ่งเป็นงานที่ดูเหมือนจะชี้ว่า การสนับสนุนโหราศาสตร์ว่าเป็นวิทยาศาสตร์ในยุโรปเกิดจากความสับสนในคำพูด
มหาวิทยาลัยเทคโนโลยีพระจอมเกล้าธนบุรี วิทยาเขตราชบุรี
มหาวิทยาลัยเทคโนโลยีพระจอมเกล้าธนบุรี ราชบุรี หรือ มจธ. (ราชบุรี) เป็นหนึ่งในพื้นที่การศึกษาของมหาวิทยาลัยเทคโนโลยีพระจอมเกล้าธนบุรี ตั้งอยู่บนที่ดินสาธารณประโยชน์ กรมที่ดิน กระทรวงมหาดไทย ณ บ้านรางดอกอาว ตำบลรางบัว อำเภอจอมบึง จังหวัดราชบุรี มีพื้นที่รวมทั้งสิ้น 1,117 ไร่ มหาวิทยาลัยได้รับความร่วมมือจาก Massachusetts Institute of Technology (MIT) ประเทศสหรัฐอเมริกา ในการให้คำปรึกษาแผนแม่บท และร่วมวางแนวคิดหลัก
มจธ. (ราชบุรี) ได้รับการออกแบบให้เป็นชุมชนแห่งการเรียนรู้ที่อาศัยเทคโนโลยีมาสนับสนุน มีการปฏิสัมพันธ์กับชุมชน มุ่งสร้างและพัฒนากำลังคนที่เป็นผู้นำการเปลี่ยนแปลงแก่สังคม สู่ภาคการผลิตใหม่ให้สามารถแข่งขันได้ และมีสำนึกทางสังคม โดยการวางรากฐานที่เข้มแข็งทางวิทยาศาสตร์ คณิตศาสตร์ และศิลปศาสตร์ จนถึงการจัดการองค์กรให้สอดคล้องกับภารกิจ จัดหลักสูตรและกลุ่มวิจัยให้สอดคล้องกับการพัฒนาของพื้นที่และโอกาสพัฒนาในโลกอนาคต
ประวัติ
ในปี 2537 มหาวิทยาลัยเทคโนโลยีพระจอมเกล้าธนบุรี ได้แสวงหาที่ดินใหม่เพื่อขยายวิทยาเขตการศึกษาตามนโยบายของทบวงมหาวิทยาลัย โดยที่ดินใหม่ควรมีเนื้อที่ประมาณ 1,500 ไร่ เพื่อพัฒนาให้เป็นวิทยาเขตที่มีลักษณะเป็นเมืองมหาวิทยาลัย ประกอบด้วย
มหาวิทยาลัยฯได้พิจารณาที่ดินในจังหวัดฉะเชิงเทรา จังหวัดพระนครศรีอยุธยา จังหวัดสมุทรสงคราม จังหวัดเพชรบุรี และจังหวัดราชบุรี ในที่สุดเห็นว่า จังหวัดราชบุรีมีความเหมาะสมมากที่สุดที่จะเป็นที่ตั้งของมหาวิทยาลัย เหตุผลเพราะระยะทางจากราชบุรีถึงที่ตั้งมหาวิทยาลัยปัจจุบัน ห่างประมาณ 150 กิโลเมตร การเดินทางไม่ต้องผ่านตัวเมืองของกรุงเทพมหานคร ทำให้สะดวกในการเดินทาง และจังหวัดราชบุรียังมีบรรยายกาศที่ร่มรื่น สงบ สวยงาม
แต่เนื่องจากวิกฤตเศรษฐกิจในปี 2540 ทำให้การก่อสร้าง มจธ.ราชบุรี ล่าช้าออกไป โดยระหว่างนี้มหาวิทยาลัยฯได้นำหลักสูตรวิทยาศาสตร์คอมพิวเตอร์ คณะเทคโนโลยีสารสนเทศ หลักสูตรครุศาสตร์อุตสาหกรรมมหาบัณฑิตและหลักสูตรเทคโนโลยีบัณฑิต คณะครุศาสตร์อุตสาหกรรมและเทคโนโลยี เปิดสอนให้กับประชาชนในพื้นจังหวัดราชบุรีและใกล้เคียงที่ศาลาประชาคม อำเภอเมือง จังหวัดราชบุรี
ปัจจุบันมหาวิทยาลัยเทคโนโลยีพระจอมเกล้าธนบุรี พื้นที่การศึกษาราชบุรี ตั้งอยู่เลขที่ 209 หมู่ 1 ตำบลรางบัว อำเภอจอมบึง จังหวัดราชบุรี บนทางหลวงหมายเลข 3087 ห่างจากอำเภอจอมบึงขึ้นไปทางอำเภอสวนผึ้ง 10 กิโลเมตร
ในปี 2553 มหาวิทยาลัยเทคโนโลยีพระจอมเกล้าธนบุรี ได้รับการจัดสรรงบประมาณไทยเข้มแข็ง (SP2) จำนวน 500 ล้านบาท สร้างพื้นที่การศึกษาในมจธ. (ราชบุรี) เพื่อดำเนินการเปิดรับนักศึกษาตั้งแต่ปีการศึกษา 2556 ซึ่งมหาวิทยาลัยได้วางแผนแม่บท และออกแบบกลุ่มอาคารโดยใช้หลักการเป็นมิตรต่อสิ่งแวดล้อม รักษาต้นไม้และสภาพป่าที่มีอยู่ไว้ให้มากที่สุด โดยใช้เทคโนโลยีการประหยัดพลังงาน ลดการปล่อยของเสีย รวมถึงการร่วมกับชุมชนจัดทำเขตเมืองมหาวิทยาลัย เพื่อสร้างให้เป็นพื้นที่การศึกษาสีเขียวและสะอาด (Green and Clean Campus) ตามมาตรฐานสากล ช่วยสร้างสภาพ แวดล้อมให้เอื้อต่อการเรียนการสอนและการวิจัยที่มุ่งเป็นมหาวิทยาลัยของภูมิภาคตะวันตก เพื่อเป็นส่วนสร้างคุณภาพชีวิตที่ดีของประชาชนและสังคมที่อุดมสุขให้แก่ภูมิภาคนี้ โดยปัจจุบันได้ดำเนินการก่อสร้างอาคารตามแผนปฏิบัติการไทยเข้มแข็งแล้วเสร็จ จำนวน 17 หลัง มีพื้นที่ใช้สอยรวม 53,416.05 ตารางเมตร ประกอบด้วย
ในปี 2556 มจธ.ราชบุรีได้เปิดสอนหลักสูตรวิศวกรรมศาสตร์ โดยจัดการจัดการเรียนการสอนแบบ Residential College ของมหาวิทยาลัย Cambridge และ Oxford จากประเทศอังกฤษ ที่ให้นักศึกษาพักในมหาวิทยาลัย โดยที่มหาวิทยาลัยเป็นทั้งที่พัก และที่จัดการเรียนรู้ ดังนั้นนักศึกษาทุกคนที่ศึกษาอยู่ที่นี่จะต้องพักในที่พักของมหาวิทยาลัยเท่านั้น
การศึกษา
มหาวิทยาลัยเทคโนโลยีพระจอมเกล้าธนบุรี ราชบุรี เน้นการเรียนการสอนด้านวิศวกรรมศาสตร์ โดยเปิดสอนระดับปริญญาตรี ในปีการศึกษา 2566 เปิดรับ 4 หลักสูตร ได้แก่
โดยนักศึกษาจะเรียนร่วมกันในวิชาพื้นฐาน และจะแยกการเรียนในวิชาเฉพาะทาง ซึ่งมีวิธีการจัดการเรียนการสอน 2 ขั้นตอนคือ
ในหลักสูตรวิชาการนี้จะมีวิชาศึกษาทั่วไปมีรูปแบบการเรียนการสอนที่แตกต่างออกไป โดยเน้นให้นักศึกษาได้เรียนรู้ร่วมกับชุมชนรอบมหาวิทยาลัย และนำปัญหาของชุมชนมาขบคิดแก้ไขด้วยหลักวิศวกรรม
Residential College
มจธ. (ราชบุรี) ได้จัดวิธีการเรียนการสอนที่เรียกว่า Residential College ที่เน้นการพัฒนา Soft Skill โดยตั้งแต่ปีการศึกษา 2561 เป็นการดำเนินการระยะที่ 2 รับนักศึกษาแบบพักอยู่ประจำ 120 คนต่อปี จัดการเรียนการสอนแบบโมดูลที่สร้างให้เกิดการเรียนรู้ร่วมกัน จัดกิจกรรมการเรียนรู้นอกห้องเรียนที่ส่งเสริมการเรียนรู้ เช่น กิจกรรมร่วมกันในช่วงเย็น ชมภาพยนตร์ ละคร เล่นดนตรี ฝึกกีฬา เป็นต้น โดยมีอาจารย์ที่ปรึกษาดูแลและให้คำปรึกษาอย่างใกล้ชิดในแต่ละกลุ่มย่อย
การใช้ชีวิตอยู่ร่วมกันแบบสังคม เป็นกิจกรรมสำคัญอีกหนึ่งอย่างของ Residential College ที่มีองค์ประกอบสำคัญอยู่ 2 ประการคือ การดูแลนักศึกษา และการจัดกิจกรรมร่วมกัน นักศึกษาจะถูกจัดเป็นกลุ่มเล็กประมาณ 10 คน มีอาจารย์พี่เลี้ยง 1 คนที่จะคอยดู ให้คำปรึกษาและเสริมสร้างประสบการณ์ด้านการใช้ชีวิต
หลักสูตรคู่ขนาน (Co-curriculum)
นักศึกษามีโอกาสเรียนวิชาในหลักสูตรคู่ขนาน (Co-curriculum) ตามความสนใจของนักศึกษา วิชาเหล่านี้จัดขึ้นโดยผู้สอนที่มีความชำนาญทั้งจากภายในและภายนอกมหาวิทยาลัย มีตั้งแต่วิชาที่เสริมความรู้ด้านวิชาการเช่น การเขียนโปรแกรม MATLAB การฝึกฝนวิชาช่างใน Workshop และการเสริมความรู้ด้านภาษาอังกฤษ ไปจนถึงวิชาที่เกี่ยวกับความบันเทิงและการพักผ่อน เช่นดนตรีไทย การวาดภาพ และการทำอาหาร
อาคารหอสมุด
อาคารหอสมุด ตั้งอยู่ในพื้นที่การศึกษา มจธ. ราชบุรี ด้วยตัวอาคารโปร่ง เปิดรับทัศนียภาพแห่งความเขียวชอุ่มของป่าเต็งรัง พร้อมพื้นที่ภายในที่เปิดโล่งต่อเนื่องถึงกัน มีพื้นที่ทั้งหมด 1,063 ตารางเมตร
มจธ. ราชบุรี แหล่งรวมองค์ความรู้ที่สนับสนุนการเรียนการสอน และวิจัย เป็นศูนย์กลางในการถ่ายทอดประสบการณ์เพื่อพัฒนานักศึกษา บุคลากร และชุมชนโดยรอบจังหวัดราชบุรี ด้วยการเรียนการสอนแบบอาศรมวิทยาลัย (Residential college) ซึ่งนักศึกษาต้องใช้ชีวิตอยู่ในมหาวิทยาลัยตลอด 24 ชั่วโมง
ห้องสมุดเป็นปัจจัยหนึ่งที่ส่งเสริมการผลิตบัณฑิตให้มีคุณภาพ เป็นแหล่งเรียนรู้นอกห้องเรียน การมีพื้นที่ส่งเสริมให้ผู้ใช้บริการทำงานเป็นกลุ่ม แบ่งปันความรู้ แสดงความคิดเห็นและยอมรับความเห็นต่าง เชื่อมโยงความรู้ทั้งในและนอกห้องเรียนได้ นักศึกษาได้ใช้สมองกับหัวใจฝึกฝนทักษะทางวิชาการ ทักษะชีวิต และทักษะทางสังคม บ่มเพาะตนเองเป็นพลเมืองที่มีความเป็นมนุษย์โดยสมบูรณ์ เป็นผู้นำที่ดี รับผิดชอบต่อตนเองและสังคม  ภายใต้บรรยากาศอันผ่อนคลายของพื้นที่ส่งเสริมการเรียนรู้ที่เรียกว่า “OASIS แห่งตะวันตก”
ภายในอาคารชั้นแรกจะพบกับบรรณารักษ์ที่คอยให้คำแนะนำและบริการยืมคืน ณ เคาน์เตอร์ยืม-คืน รวมทั้งมีพื้นที่จัดแสดงนิทรรศการส่งเสริมการเรียนรู้และที่พักคอย
ชั้น 2 มี Open Classroom and drawing เป็นห้องเรียนขนาดใหญ่แบบเปิดรองรับการเรียน การสอนหลากหลายรูปแบบพร้อมโต๊ะเขียนแบบสำหรับฝึกฝนทักษะเริ่มต้นของการเรียน และมีห้องเรียน/ติวกลุ่ม ขนาด 18-20 คน จำนวน 2 ห้อง
ชั้น 3 เป็นที่ให้สามารถเรียนรู้ร่วมกันเฉพาะกลุ่มแบบกึ่งปิดที่ Study Booth นอกจากนี้ยังมี Stage ที่เป็นพื้นที่เปิดกว้างสำหรับการแสดงออกและแลกเปลี่ยนเรียนรู้ ห้องเรียน/ติวกลุ่ม จำนวน 4 ห้อง และหยุดนิ่ง อ่าน เขียน พักผ่อนกับความเงียบสงบเฉพาะตัวใน Reading Zone
หอพักนักศึกษา
หอพักนักศึกษา ตั้งอยู่ภายในมหาวิทยาลัย เป็นอาคารขนาด 4 ชั้น แต่ละอาคารประกอบด้วยหอพักหญิงและหอพักชายในอาคารเดียวกัน  โดยภายในห้องพัก 1 ห้อง จะแบ่งเป็น ห้องพัก 2 ห้อง พักห้องละ 2 คน รวมเป็น 4 คน  หอพักนักศึกษาเป็นผู้จัดเตรียมสิ่งอำนวยความสะดวกภายในห้องพัก  อาทิ  เตียงนอน ที่นอน ตู้เสื้อผ้า โต๊ะทำงาน เครื่องปรับอากาศ เครื่องทำน้ำอุ่น และราวตากผ้า
สิ่งอำนวยความสะดวกภายในอาคาร ประกอบด้วย Wi-Fi และ Lan, ห้องสมุด, กล้องวงจรปิดทุกชั้น และอุปกรณ์ดับเพลิงประจำทุกชั้น ทั้งยังมีเจ้าหน้าที่ รปภ. ตลอด 24  ชั่วโมง โดยการเข้า-ออกอาคารจะใช้บัตรนักศึกษาเป็นคีย์การ์ดในการผ่าน ซึ่งประตูทางเข้าหอพักหญิงและหอพักชายแยกจากกัน นอกจากนี้ยังมีห้องอุ่นอาหารและเครื่องซักผ้าหยอดเหรียญอยู่ชั้นล่างของอาคาร
รมณียาคาร เป็นอาคารสำหรับให้บริการห้องพักรับรองแก่บุคลากรของมหาวิทยาลัย และนักท่องเที่ยวทั่วไป เป็นห้องพักปรับอากาศ  มีสิ่งอำนวยความสะดวกแบบโรงแรม  พักได้  2  คน/ห้อง โดยไม่มีบริการอาหารเช้า
ด้านผึ้งและต้นผึ้ง
ด้านผึ้งและต้นผึ้ง ที่ดำเนินการภายใต้ศูนย์วิจัยผึ้งพื้นเมืองและแมลงผสมเกสร (Native Honeybee and Pollinator Research Center: NHBEE) ที่มีวัตถุประสงค์เพื่อดำเนินงานวิจัย 4 ส่วน คือ
ด้านวัสดุทางชีวภาพและสิ่งแวดล้อม
ด้านวัสดุทางชีวภาพและสิ่งแวดล้อม ดำเนินการภายใต้หน่วยวิจัยห้องปฏิบัติการนวัตกรรมการจัดการสิ่งแวดล้อมและวัสดุก่อสร้างอัจฉริยะ (Innovative Environmental Management and Smart Construction Materials: IEMLAB) ที่มีเป้าหมายเพื่อศึกษาวิจัยเกี่ยวกับการนำของเหลือทิ้ง และของเสียจากภาคเกษตรกรรม และอุตสาหกรรมกลับมาใช้ใหม่ในรูปของวัสดุที่มีความเป็นมิตรกับสิ่งแวดล้อม หรือเพิ่มมูลค่าของผลิตภัณฑ์ที่ผลิตจากของเสียภาคเกษตรกรรม และอุตสาหกรรม
ด้านวัสดุและการทดสอบโดยไม่ทำลาย
ด้านวัสดุและการทดสอบโดยไม่ทำลาย ที่ดำเนินการตามความเชี่ยวชาญของบุคลากร มจธ.(ราชบุรี) และตอบสนองความต้องการด้านอุตสาหกรรม ภายใต้หน่วยวิจัยวัสดุและการทดสอบโดยไม่ทำลาย (Materials and Nondestructive Testing Laboratory: MNDT)
ด้านเกษตรแม่นยำ
ด้านเกษตรแม่นยำ ที่ดำเนินการภายใต้ศูนย์วิจัยการถ่ายทอดเทคโนโลยีทางการเกษตร (Center for Translational Agriculture Research: CTAR) ที่มีเป้าหมายเพื่อ เพื่อเพิ่มผลผลิตทั้งในระดับสรีรวิทยาและระดับสนาม
ด้านความหลากหลายทางชีวภาพ
ด้านความหลากหลายทางชีวภาพ ที่ดำเนินงานวิจัยเกี่ยวกับเห็ด ผักกาด ขิง สับปะรด ว่างห่างจระเข้ และส่วนเหลือทิ้งทางการเกษตร
วัสดุคาร์บอน ผลิตจากวัตถุดิบชีวมวล
พื้นที่ส่วนใหญ่ของประเทศไทยนั้น เป็นพื้นที่เกษตรกรรมที่มีการเพาะปลูกและเลี้ยงสัตว์เป็นหลัก การเพาะปลูกทำให้เกิดวัสดุเหลือทิ้งทางการเกษตร อย่างเช่น กะลามะพร้าว เหง้ามันสำปะหลัง ซังข้าวโพด เปลือกสับปะรด เปลือกทุเรียน เป็นต้น วัตถุดิบชีวมวลเหล่านี้บ้างถูกนำไปใช้ประโยชน์ บ้างถูกเผาทิ้งในพื้นที่การเกษตร เนื่องจากเกษตรกรบางกลุ่มอาจไม่ทราบวิธีการจัดการที่ถูกต้อง
มีลิตซียา
มีลิตซียา (милиция, міліцыя, miilits, միլիցիա [militsʰja], милиция, milicija, milicja, miliția, Serbo-Croatian: милиција / milicija, milica, милитсия,, militsiya or милиция) เป็นคำเรียกของตำรวจมักใช้กับกลุ่มของอดีตสหภาพโซเวียตและกลุ่มตะวันออก
ในปัจจุบันมีลิตซียาของประเทศต่าง ๆ ได้เปลี่ยนรูปแบบเป็นรูปแบบตำรวจตะวันตกอย่างบัลแกเรีย โปแลนด์ โรมาเนีย เอสโตเนีย ลิทัวเนีย มอลโดวา ลัตเวีย มองโกเลีย มาซิโดเนีย อาเซอร์ไบจาน จอร์เจีย ยูโกสลาเวีย บอสเนียและเฮอร์เซโกวีนา คาซัคสถาน อาร์มีเนีย เติร์กเมนิสถาน รัสเซีย และยูเครน แต่ในบางประเทศได้การเรียกตำรวจว่ามีลิตซียาเช่น เบลารุส ทาจิกิสถาน อุซเบกิสถาน คีร์กีซสถาน และประเทศที่ไม่ได้รับการรับรองอย่างอับคาเซีย เซาท์ออสซีเซีย และทรานส์นิสเตรีย
การลงประชามติร่างรัฐธรรมนูญอับคาเซีย พ.ศ. 2542
'''การลงประชามติร่างรัฐธรรมนูญอับคาเซีย พ.ศ. 2542''' มีขึ้นที่อับคาเซีย  เมื่อวันที่ 3 ตุลาคม พ.ศ. 2542 คู่ขนานไปกับการเลือกตั้งประธานาธิบดี
ผลที่ตามมา
ภายหลังที่รัฐธรรมนูญฉบับนี้ผ่าน ก็ได้มีการประกาศใช้ในวันที่ 12 ตุลาคม ค.ศ. 1999
ข้อห้าม
ข้อห้าม (taboo) เป็นการห้ามไม่ให้ทำสิ่งใดสิ่งหนึ่ง (มักจะเป็นสิ่งที่เกี่ยวข้องกับการพูดหรือพฤติกรรม) บนพื้นฐานของความรู้สึกทางวัฒนธรรมซึ่งคนทั่วไปมองว่าสิ่งดังกล่าวน่ารังเกียจหรือเป็นสิ่งที่ไม่ควรทำ โดยข้อห้ามแต่ละอย่างปรากฏอยู่ในทุกสังคม
ในเชิงเปรียบเทียบ ข้อห้ามที่เกี่ยวข้องกับรายการอาหารดูเหมือนจะไม่สมเหตุสมผลเลย เนื่องจากสิ่งที่อาจถูกมองว่าไม่เหมาะสำหรับบุคคลบางกลุ่มที่ยึดหลักตามธรรมเนียมหรือศาสนา ก็อาจเป็นที่ยอมรับอย่างสมบูรณ์ต่อกลุ่มอื่น ๆ ได้เช่นกัน
ชุนชู ยอดบุรุษพิทักษ์แผ่นดิน
เรื่องย่อ
คิม ชุน-ชู เป็นพระราชนัดดาของพระเจ้าจินจี แต่เมื่อตาของเขาถูกโค่นล้ม ชุน-ชู ก็ถูกปฏิเสธโอกาสที่จะเป็นผู้สืบทอดบัลลังก์ของชิลลา หลังจากนั้นเขาได้พบกับคิม ยูชิน และชายทั้งสองก็เริ่มเป็นเพื่อนกัน ต่อมา ชุน-ชู กลายเป็นพระเจ้ามูยอลแห่งซิลลากษัตริย์แห่งชิลลาองค์ที่ 29 ซึ่งเป็นผู้นำการรวบรวมสามอาณาจักรโบราณได้แก่โคกูรยอ, แพ็กเจ และชิลลา ทำให้ คิม ยูชิน ได้กลายเป็นหนึ่งในแม่ทัพที่ยิ่งใหญ่ที่สุดในประวัติศาสตร์เกาหลี
ซากเน่า
ซากเน่า (carrion) เป็นส่วนของซากสัตว์ที่เน่าเสีย ซึ่งเป็นแหล่งอาหารที่สำคัญของพวกสิ่งมีชีวิตกินเนื้อและสิ่งมีชีวิตกินทั้งพืชและสัตว์ (อาจเรียกรวมว่าสัตว์กินซาก) เช่น แร้ง อินทรี ไฮยีนา ฯลฯ
ยาต้านลิวโคไตรอีน
ยาต้านลิวโคไตรอีน (antileukotriene, leukotriene modifier) เป็นยาที่ไปยับยั้งเอนไซม์ที่เกี่ยวข้องกับสารลิวโคไตรอีน (leukotriene-related enzyme inhibitor) หรือเป็นยายับยั้งตัวรับลิวโคไตรอีน (leukotriene receptor antagonist) ทำให้สุดท้ายแล้วเกิดผลยับยั้งการทำงานของสารตัวกลางการอักเสบกลุ่มลิวโคไตรอีนที่ถูกสร้างขึ้นจากระบบภูมิคุ้มกัน ช่วยยับยั้งการเกิดหลอดลมตีบ การอักเสบ การซึมผ่านของผนังหลอดเลือดฝอย และการสร้างเมือกในผู้ป่วยโรคหืดและโรคปอดอุดกั้นเรื้อรัง
ขบวนการอัศวินไดโนเสาร์ ริวโซลเจอร์
ขบวนการอัศวินไดโนเสาร์ ริวโซลเจอร์ (Kishiryu Sentai Ryusoulger) เป็นละครโทคุซัทสึชุดของซูเปอร์เซ็นไตซีรีส์ ลำดับที่ 43 ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 17 มีนาคม ค.ศ. 2019  จนถึงวันที่ 1 มีนาคม ค.ศ. 2020 รวมจำนวนตอนทั้งหมด 48 ตอน
ประวัติ
ขบวนการอัศวินไดโนเสาร์ ริวโซลเจอร์ เป็นผลงานซูเปอร์เซ็นไตลำดับที่ 43 เป็นการนำ ไดโนเสาร์ และ อัศวิน มาเป็นต้นแบบหลักของเรื่อง และเป็นเรื่องที่ 4 ที่ใช้ธีมเกี่ยวกับไดโนเสาร์เข้ามาประกอบ นับตั้งแต่ขบวนการไดโนเสาร์ จูเรนเจอร์, ขบวนการนักรบไดโนเสาร์ อาบะเรนเจอร์ และ ขบวนการผู้กล้าไดโนเสาร์ เคียวริวเจอร์ (ขบวนการผู้กล้าไดโนเสาร์ เคียวริวเจอร์ เบรฟ)
เรื่องย่อ
65 ล้านปีก่อน "เผ่าริวโซล" ผู้เข้าร่วมในสงครามการต่อสู้เพื่อปกป้องโลกจากผู้รุกราน "เผ่าโดรุยดอน" แต่สงครามก็จบลงเพราะอุกาบาตขนาดใหญ่ได้ตกลงมาจนไดโนเสาร์ต้องสูญพันธุ์ไป และทำให้โดรุยดอนต้องล่าถอยไปยังนอกอวกาศ ส่วนชนเผ่าริวโซลที่หลงเหลืออยู่จึงได้ทำการผนึกเหล่าสหายร่วมรบรูปแบบสัตว์ดึกดำบรรพ์ที่เรียกตัวเองว่า "คิชิริว" ให้หลับไหลรอการกลับมาของโดรุยดอนอีกครั้ง นอกจากนี้เผ่าริวโซลได้สร้างดาบแห่งความถูกต้องที่ชื่อว่า "ริวโซลเคน" เพื่อคัดเลือกกลุ่มนักรบอัศวินแห่งความเที่ยงธรรมชื่อว่า ริวโซลเจอร์ (竜装者＝リュウソウジャー) เพื่อปกป้องโลกและพิทักษ์วิหารของเผ่าริวโซล
เวลาได้ผ่านมาจนกระทั่งยุคปัจจุบัน เผ่าริวโซลได้ทำการสืบทอดหน้าที่การปกป้องโลกมายังรุ่นสู่รุ่นโดยมี โค, เมลต์ และ อาสึนะ ผู้เป็นศิษย์ของ มาสเตอร์เรด, มาสเตอร์บลู และ มาสเตอร์พิงค์ และในที่สุดโดรุยดอนก็กลับมาพร้อมกับกองกำลังขนาดใหญ่ ซึ่งริวโซลเจอร์ทั้ง 6 ได้ทำการต่อสู้อีกครั้ง จนกระทั่งการมาของแท็งค์โจหนึ่งผู้นำของเผ่าโดรุยดอนได้เข้าไปในยังวิหารของเผ่าริวโซลและได้บุกรุกจนไม่สามารถแปลงร่างได้จึงพยายามที่จะทำลายวิหารทั้งหมด แต่มาสเตอร์เรดและโคได้เข้ามาปกป้องไว้ทัน แต่ว่าแท็งค์โจได้พยายามโจมตีโคแต่มาสเตอร์เรดปกป้องไว้จนเสียชีวิต ก่อนเสียชีวิตได้มอบริวโซลให้กับโคเพื่อใช้พลังของริวโซลเจอร์ให้ได้ ส่วนมาสเตอร์บลูและมาสเตอร์พิงค์ได้สละชีวิตปกป้องเมลโตะและอาสุนะจากการโจมตีของไมนาซอร์ร่างสมบูรณ์ จนในที่สุดคิชิริวได้ปลุกขึ้นมาจากเสียงของโค พร้อมกับหุ่นยนต์คิชิริวโอทรีไนท์สและได้โจมตีไมนาซอร์ได้ในที่สุด โค, เมลต์, อาสึนะ ได้เป็นอัศวินแห่งชนเผ่าริวโซลกลุ่มใหม่และสู้ไปพร้อมกับคิชิริวอีกครั้ง เพื่อปกป้องโลกไม่ให้ถูกเผ่าโดรุยดอนยึดครอง พร้อมทั้งอัศวินเผ่าริวโซลอีก 2 คน (โทวะและบัมบะ) ที่สู้ก่อนหน้านี้
ขบวนการอัศวินไดโนเสาร์ ริวโซลเจอร์
กลุ่มนักรบที่มาจากเผ่าริวโซล ทำหน้าที่ปกป้องวิหารในป่าของภูเขาฟูจิ
อุปกรณ์ทั่วไป
! colspan="6"|รายชื่อริวโซล ! colspan="6"|ริวโซลสำหรับแปลงร่าง ! ชื่อโซล ! คิชิริว ! แปลงร่างเป็น ! รายละเอียดความสามารถ ! colspan="6"|ริวโซลสำหรับใช้พลังชุดไดโนเสาร์ ! ชื่อโซล ! คิชิริว ! เสียงประกาศ ! รายละเอียดความสามารถ ! colspan="6"|เคียวริวโซล ! ชื่อริวโซล ! คิชิริว ! เสียงประกาศ ! ความสามารถ
คิชิริว
เป็นไดโนเสาร์ที่มีความรู้สึกและพูดได้เหมือนมนุษย์ซึ่งถูกสร้างขึ้นโดยเผ่าริวโซล ! ชื่อ !! ส่วนสูง !! ความกว้าง !! ความหนา !! น้ำหนัก !! ความเร็ว !! แรงกำลัง !ทีรามีโก้ !ไทรเคน !แองคิโรเซ่ !มิลนีดเดิล !ไทเกอร์แลนซ์ !ไดเมโวลเคโน !โมซาเร็กซ์ !อันโมนัคเคิลส์ !สไปโนธันเดอร์ !ชาโดว์แร็ปเตอร์ !ไชน์แร็ปเตอร์ !คอสโม่แร็ปเตอร์ !แพคิการู & จิบิการู !แพคิการู ! จิบิการู ! เทอราดอน ! เทอรามีโก้
คิชิริวโอ
คิชิริวโอ (キシリュウオー) เป็นหุ่นยนต์คิชิริวที่เกิดจากการเปลี่ยนร่างของทีรามีโก้ โดยเรดริวโซลเป็นส่วนหัวของหุ่น ในห้องแผงควบคุมจะเป็นการใช้ริวโซลเคนในการเดินเครื่องและจะทำการยืนเป็นหลัก
อาวุธคือ เทลครัช ซึ่งมาจากเทลวีปหางของทีรามีโก้ สามารถใช้มินิกันจากแขนทั้งสองข้าง
ท่าไม้ตายคือ ทีราไดนาไบต์
! ชื่อ !! ส่วนสูง !! ความกว้าง !! ความหนา !! น้ำหนัก !! ความเร็ว !! แรงกำลัง !คิชิริวโอ !คิชิริวโอ ทรีไนท์ส !คิชิริวโอ ไทเกอร์แลนซ์ !คิชิริวโอ มิลนีดเดิล !คิชิริวโอ ไฟว์ไนท์ส !คิชิริวโอ ไดเมโวลเคโน !คิชิริวโอ คอสโม่แร็ปเตอร์ !คิชิริวโอ แพคิการู !คิชิริวโอ ไฟว์ไนท์สบลู (รวมถึงส่วนไหล่ 57.1 เมตร) !คิชิริวโอ ไฟว์ไนท์สแบล็ค
คิชิริวเนปจูน
คิชิริวเนปจูน (キシリュウネプチューン) เป็นหุ่นยนต์ที่รวมร่างระหว่างโมซาเร็กซ์และอันโมนัคเคิลส์ทั้ง 2 ตัวมารวมกัน โดยริวโซลโกลด์ไนท์โหมดเป็นส่วนหัวของหุ่น
ท่าไม้ตายคือ ทอร์นาโดสไตรค์
! ชื่อ !! ส่วนสูง !! ความกว้าง !! ความหนา !! น้ำหนัก !! ความเร็ว !! แรงกำลัง !คิชิริวเนปจูน !กิกันท์คิชิริวโอ !คิชิริวเนปจูน ชาโดว์แร็ปเตอร์ !คิชิริวเนปจูน คอสโม่แร็ปเตอร์
โยคุริวโอ
โยคุริวโอ (ヨクリュウオー) เป็นหุ่นยนต์ที่แปลงร่างมาจากเทอราดอน เป็นหุ่นอัศวินแห่งน้ำแข็ง โดยฮิเอะฮิเอะริวโซลไนท์โหมดเป็นส่วนหัวของหุ่น
! ชื่อ !! ส่วนสูง !! ความกว้าง !! ความหนา !! น้ำหนัก !! ความเร็ว !! แรงกำลัง !โยคุริวโอ !คิงคิชิริวโอ
ชนเผ่าสงครามโดรุยดอน
ชนเผ่าสงครามโดรุยดอน (戦闘民族ドルイドン) เป็นกลุ่มศัตรูของเผ่าริวโซล ในอดีตเมื่อ 65 ล้านปีก่อนได้เกิดสงครามระหว่างชนเผ่าทั้งสองเผ่าจนกระทั่งพ่ายแพ้ไปและได้หลบหนีไปยังอวกาศเพื่อรอการล้างแค้นอีกครั้ง
การออกอากาศ
ขบวนการอัศวินไดโนเสาร์ ริวโซลเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ สามารถดูย้อนหลังได้ในแชนแนลยูทูบ โตเอะโทคุซัทสึออฟฟิเชียล
ส่วนประเทศไทย ลิขสิทธิ์ในการออกอากาศเป็นของการ์ตูนคลับมีเดีย ใช้ชื่อว่า ขบวนการอัศวินไดโนเสาร์ ริวโซลเจอร์ ออกอากาศทางทีวีอินเทอร์เน็ตการ์ตูนคลับแชนเนล ออกอากาศทุกวันจันทร์ - วันอังคาร เวลา 17:00 - 17:30 น. ออกอากาศครั้งแรกเมื่อวันที่ 4 มกราคม พ.ศ. 2564 และออกอากาศซ้ำทุกวันเสาร์ และ วันอาทิตย์ เวลา 7:00 น. - 7:30 น. เริ่มฉายเมื่อวันที่ 24 มกราคม ปีเดียวกัน และ เผยแพร่ลงสตรีมมิ่งใน TrueID และแชนแนลยูทูบ Cartoon Club Channel อย่างไรก็ตาม ได้ออกอากาศทางช่องทีวีดิจิทัล ช่อง 9 MCOT HD หมายเลข 30 ออกอากาศทุกวันเสาร์เวลา 8:00 - 8:30 น. ฉายครั้งแรกเมื่อวันที่ 20 มีนาคม ปีเดียวกัน
กฎอัยการศึก
กฎอัยการศึก (martial law) เป็นกฎหมายซึ่งได้ตราขึ้นไว้สำหรับประกาศใช้เมื่อมีเหตุจำเป็นเพื่อรักษาความสงบเรียบร้อยในบ้านเมือง โดยเฉพาะในดินแดนที่มีกองกำลังพลเรือนล้นหลาม หรือในดินแดนที่ถูกยึดครอง
การใช้งาน
กฎอัยการศึกมักกำหนดเป็นการชั่วคราวเมื่อรัฐบาลหรือข้าราชการพลเรือนไม่อาจทำหน้าที่ได้อย่างมีประสิทธิภาพ เช่น ในการรักษาความสงบเรียบร้อยและความมั่นคง หรือให้บริการที่สำคัญ ในกฎอัยการศึกเต็มขั้น นายทหารยศสูงสุดจะยึด หรือได้รับแต่งตั้ง เป็นผู้ว่าการทหารหรือเป็นหัวหน้ารัฐบาล ฉะนั้น จึงเป็นการถอดอำนาจทั้งหมดทั้งฝ่ายนิติบัญญัติ บริหารและตุลาการของรัฐบาล
กฎอัยการศึกเป็นกฎหมายที่มีอยู่ในเวลาปกติ แต่ไม่ได้ใช้บังคับ โดยเมื่อจะใช้บังคับจะต้องประกาศ และกำหนดเขตพื้นที่ที่จะใช้บังคับ ในหลายประเทศจะไม่มีการตราเป็นกฎหมายชัดเจน เช่น สหรัฐอเมริกา อังกฤษ ในบางประเทศจะตราเป็นกฎหมายชัดเจน เช่น ฝรั่งเศส ไทย
รัฐบาลอาจใช้กฎอัยการศึกเพื่อควบคุมสาธารณะ เหตุการณ์นี้อาจเกิดขึ้นหลังรัฐประหาร (เช่น ประเทศไทยใน พ.ศ. 2549) เมื่อถูกการประท้วงของประชาชนคุกคาม (เช่น การประท้วงที่จัตุรัสเทียนอันเหมินในประเทศจีน พ.ศ. 2532) เพื่อปราบปรามคู่แข่งทางการเมือง (เช่น ประเทศโปแลนด์ในปี พ.ศ. 2524) หรือเพื่อกำราบการก่อการกบฏ (เช่น วิกฤตการณ์เดือนตุลาคม พ.ศ. 2513 ในประเทศแคนาดา) อาจมีประกาศกฎอัยการศึกในกรณีภัยพิบัติธรรมชาติใหญ่ ทว่า ประเทศส่วนมากประกาศเป็นสถานการณ์ฉุกเฉินแทน
ตามแบบ การกำหนดกฎอัยการศึกจะประกอบกับการห้ามออกจากเคหสถานเวลาค่ำคืน การระงับกฎหมายแพ่ง สิทธิพลเมือง หมายสั่งให้ส่งตัวผู้ถูกคุมขังมาศาล และการใช้หรือขยายกฎหมายทหารหรือการศาลทหารกับพลเรือน
ในประเทศไทย
กฎอัยการศึกของไทย มีศักดิ์เทียบเท่ากับ พระราชบัญญัติ ตราขึ้นครั้งแรกในสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2450 เรียกว่า '''กฎอัยการศึก ร.ศ. 126''' มีทั้งสิ้น 9 มาตรา โดยถอดแบบมาจากกฎอัยการศึกของประเทศฝรั่งเศส ต่อมาใน พ.ศ. 2457 พระบาทสมเด็จพระมงกุฎเกล้าเจ้าอยู่หัว ทรงเห็นว่าอำนาจของทหารตามกฎอัยการศึก ร.ศ. 126 นั้นยึดตามแบบฝรั่งเศส แต่ไทยใช้ตำราพิชัยสงครามตามแบบอินเดีย ซึ่งไม่สอดคล้องกัน จึงทรงยกเลิกกฎอัยการศึก ร.ศ. 126 และตรา '''กฎอัยการศึก พ.ศ. 2457''' ขึ้นใช้แทน มีทั้งสิ้น 17 มาตรา มีการแก้ไขเพิ่มเติมรวม 5 ครั้ง
จากการศึกษาข้อมูลทางหลักฐานทางประวัติศาสตร์ประเทศไทยได้มีการประกาศใช้กฎอัยการศึก ตั้งแต่อดีตจนถึงปัจจุบัน จำนวน ๑๔ ครั้ง ดังนี้
ครั้งที่ ๑ ในสมัยพระยาพหลพลพยุหเสนาเป็นนายกรัฐมนตรีและผู้บัญชาการทหารบกได้ประกาศใช้กฎอัยการศึกในพื้นที่จังหวัดทหารบกกรุงเทพฯ เมื่อวันที่ ๑๒ ตุลาคม ๒๔๗๖ อันเนื่องมาจากเหตุการณ์กบฏบวรเดช
ครั้งที่ ๒ พระบรมราชโองการประกาศใช้กฎอัยการศึกในพื้นที่ ๒๔ จังหวัด ได้แก่ เชียงราย น่าน อุตรดิตถ์เลย ชัยภูมิ อุดรธานี หนองคาย ขอนแก่น นครพนม ร้อยเอ็ด มหาสารคาม สกลนคร นครราชสีมา อุบลราชธานี ศรีสะเกษ สุรินทร์ บุรีรัมย์ ปราจีนบุรี ฉะเชิงเทรา นครนายก ระยอง ชลบุรี จันทบุรี และตราด เมื่อวันที่ ๗ มกราคม ๒๔๘๔ อันเนื่องมาจากเหตุการณ์สงครามอินโดจีน
ครั้งที่ ๓ พระบรมราชโองการประกาศใช้กฎอัยการศึกทั่วราชอาณาจักร เมื่อวันที่ ๑๐ ธันวาคม ๒๔๘๔ อันเนื่องมาจากเหตุการณ์สงครามเอเชียบูรพาในสมัยที่จอมพล ป. พิบูลสงคราม เป็นนายกรัฐมนตรี
ครั้งที่ ๔ พระบรมราชโองการประกาศใช้กฎอัยการศึกในพื้นที่จังหวัดพระนครและจังหวัดธนบุรี เมื่อวันที่ ๓๐ มิถุนายน ๒๔๙๔ อันเนื่องมาจากเหตุการณ์กบฏแมนฮัตตันในสมัยที่จอมพล ป. พิบูลสงครามเป็นนายกรัฐมนตรี
ครั้งที่ ๕ พระบรมราชโองการประกาศใช้กฎอัยการศึกทั่วราชอาณาจักร เมื่อวันที่ ๑๖ กันยายน ๒๕๐๐ อันเนื่องมาจากเหตุการณ์ที่จอมพลสฤษดิ์ ธนะรัชต์ ทำการรัฐประหารรัฐบาลของจอมพล ป. พิบูลสงคราม
ครั้งที่ ๖ ประกาศใช้กฎอัยการศึกทั่วราชอาณาจักร เมื่อวันที่ ๒๐ ตุลาคม ๒๕๐๑ อันเนื่องมาจากเหตุการณ์จอมพลสฤษดิ์ ธนะรัชต์ ทำการรัฐประหารรัฐบาลที่มาจากการเลือกตั้งในขณะนั้น
ครั้งที่ ๗ ประกาศคณะปฏิวัติฉบับที่ ๒ ให้ใช้กฎอัยการศึกทั่วราชอาณาจักรเมื่อวันที่ ๑๗ พฤศจิกายน ๒๕๑๔ อันเนื่องมาจากเหตุการณ์จอมพลถนอม กิตติขจร ทำการรัฐประหารยึดอำนาจตนเอง
ครั้งที่ ๘ คำสั่งของคณะปฏิรูปการปกครองแผ่นดิน ฉบับที่ ๑ ให้ใช้กฎอัยการศึกทั่วราชอาณาจักร เมื่อวันที่ ๖ ตุลาคม ๒๕๑๙ อันเนื่องมาจากเหตุการณ์ที่พลเรือเอกสงัด ชะลออยู่ ได้ดำเนินการปฏิรูปการปกครองแผ่นดิน
ครั้งที่ ๙ ประกาศของคณะปฏิวัติฉบับที่ ๒ ให้คงใช้กฎอัยการศึกตามประกาศของคณะปฏิรูปการปกครองแผ่นดิน ฉบับที่ ๑ อยู่ต่อไป เมื่อวันที่ ๒๐ ตุลาคม ๒๕๒๐ อันเนื่องมาจากเหตุการณ์พลเรือเอกสงัด ชะลออยู่ ทำการรัฐประหารรัฐบาลในขณะนั้น
ครั้งที่ ๑๐ ประกาศคณะรักษาความสงบเรียบร้อยแห่งชาติฉบับที่ ๔ เรื่อง การใช้กฎอัยการศึกทั่วราชอาณาจักร เมื่อวันที่ ๒๓ กุมภาพันธ์ ๒๕๓๔ อันเนื่องมาจากเหตุการณ์พลเอกสุนทร คงสมพงษ์ทำการรัฐประหารยึดอำนาจจากรัฐบาลพลเอกชาติชาย ชุณหะวัณ
ครั้งที่ ๑๑ ประกาศกองทัพภาคที่ ๔ เรื่อง การใช้กฎอัยการศึกในบางเขตพื้นที่ของจังหวัดนราธิวาส เฉพาะอำเภอบาเจาะ อำเภอรือเสาะ อำเภอตากใบ อำเภอสุไหงปาดี อำเภอยี่งอ และอำเภอสุไหงโก-ลก จังหวัดปัตตานี เฉพาะอำเภอกะพ้อ และจังหวัดยะลา เฉพาะอำเภอรามัน เมื่อวันที่ ๕ มกราคม ๒๕๔๗
ครั้งที่ ๑๒ ประกาศกองทัพภาคที่ ๔ เรื่อง การใช้กฎอัยการศึกในบางเขตพื้นที่อำเภอเมืองจังหวัดนราธิวาส อำเภอเมือง อำเภอควนโดน อำเภอลละงู อำเภอท่าแพ จังหวัดสตูล อำเภอเมือง อำเภอหนองจิก อำเภอยะหริ่ง อำเภอมายอ อำเภอยะรัง อำเภอแม่ลาน อำเภอสายบุรี อำเภอทุ่งยางแดง อำเภอโคกโพธิ์ อำเภอไม้แก่น และอำเภอปะนาแระ จังหวัดปัตตานี อำเภอเมือง และกิ่งอำเภอกรงปินัง จังหวัดยะลา เมื่อวันที่ ๒๖ มกราคม ๒๕๔๗
ครั้งที่ ๑๓ ประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขให้ใช้กฎอัยการศึกทั่วราชอาณาจักร เมื่อวันที่ ๑๙ กันยายน ๒๕๔๙ อันเนื่องมาจากเหตุการณ์พลเอกสนธิบุญยรัตกลิน ทำการรัฐประหารรัฐบาล ดร.ทักษิณ ชินวัตร
ครั้งที่ ๑๔ ประกาศคณะรักษาความสงบแห่งชาติฉบับที่ ๒/๒๕๕๗ เรื่องการประกาศใช้กฎอัยการศึกทั่วราชอาณาจักร โดยคณะรักษาความสงบแห่งชาติได้ดำเนินการเข้าควบคุมอำนาจการปกครองประเทศ เมื่อวันที่ ๒๒ พฤษภาคม ๒๕๕๗
สถิติที่น่าสนใจมีดังต่อไปนี้
พื้นที่ที่ใช้กฎอัยการศึกยาวนานที่สุดของประเทศไทยคือ จังหวัดสงขลา เฉพาะอำเภอสะเดา โดยประกาศใช้ตั้งแต่วันที่ 23 กุมภาพันธ์ พ.ศ. 2534 ถึงวันที่ 1 เมษายน พ.ศ. 2558 ยาวนานถึง 24 ปี 1 เดือน 8 วัน (ส่วนอำเภอนาทวี อำเภอสะบ้าย้อย ประกาศใช้ตั้งแต่วันที่ 23 กุมภาพันธ์ พ.ศ. 2534 ถึงวันที่ 1 เมษายน พ.ศ. 2543)
รองลงมาคือ จังหวัดและอำเภอที่มีการประกาศกฎอัยการศึกตั้งแต่วันที่ 23 กุมภาพันธ์ พ.ศ. 2534 ถึงวันที่ 21 กรกฎาคม พ.ศ. 2548 เป็นระยะเวลา 14 ปี 4 เดือน 26 วัน ดังต่อไปนี้
จังหวัดนราธิวาส เฉพาะอำเภอจะแนะ อำเภอระแงะ อำเภอแว้ง อำเภอศรีสาคร และอำเภอสุคิริน
(จ.นราธิวาส เฉพาะอำเภอเจาะไอร้อง ประกาศกฎอัยการศึกตั้งแต่วันที่ 13 พฤศจิกายน พ.ศ. 2541 ถึงวันที่ 21 กรกฎาคม พ.ศ. 2548)
(จ.นราธิวาส เฉพาะอำเภอบาเจาะ อำเภอรือเสาะ อำเภอตากใบ อำเภอสุไหงปาดี อำเภอยี่งอ และอำเภอสุไหงโกลก ประกาศกฎอัยการศึกตั้งแต่วันที่ 5 มกราคม พ.ศ. 2547 ถึงวันที่ 21 กรกฎาคม พ.ศ. 2548)
จังหวัดยะลา เฉพาะอำเภอธารโต อำเภอบันนังสตา อำเภอเบตง และอำเภอยะหา
(จ.ยะลา เฉพาะอำเภอกาบัง ประกาศกฎอัยการศึกตั้งแต่วันที่ 13 พฤศจิกายน พ.ศ. 2541 ถึงวันที่ 21 กรกฎาคม พ.ศ. 2548)
(จ.ยะลา เฉพาะอำเภอรามัน ประกาศกฎอัยการศึกตั้งแต่วันที่ 5 มกราคม พ.ศ. 2547 ถึงวันที่ 21 กรกฎาคม พ.ศ. 2548)
(จ.ยะลา เฉพาะอำเภอเมือง และกิ่งอำเภอกรงปินัง ประกาศกฎอัยการศึกตั้งแต่วันที่ 26 มกราคม พ.ศ. 2547 ถึงวันที่ 21 กรกฎาคม พ.ศ. 2548)
ละครจักร ๆ วงศ์ ๆ
ละครจักร ๆ วงศ์ ๆ เป็นชื่อเรียกละครโทรทัศน์ไทยที่ว่ากันว่าเกือบทั้งหมดมาจากนิทานพื้นบ้าน เล่ากันแบบปากต่อปากหรือมุขปาฐะ จะแตกต่างกันในรายละเอียดที่คนเล่าสอดแทรกสิ่งที่ตัวเองรู้ในแต่ละท้องถิ่น มักมีโครงเรื่องคล้าย ๆ กัน เช่น เจ้าชายพลัดพรากจากบ้านเมือง ต้องออกเดินทางผจญภัย พบนางเอก และต่อสู่กับตัวร้ายซึ่งส่วนมากคือยักษ์ หรืออาจมีเนื้อหาในเชิง พระเอกถูกใส่ร้ายเป็นตัวกาลกิณีบ้านเมือง ต้องถูกเนรเทศเข้าป่า ได้เรียนวิชากับพระอาจารย์หรือฤๅษี ก่อนมาเจอกับนางเอก และกลับมากอบกู้บ้านเมืองสำเร็จ กล่าวคือมีเนื้อหา "เรียนวิชา-ฆ่ายักษ์-ลักนาง" เป็นส่วนใหญ่
ในสมัยก่อนจะทำเป็นภาพยนตร์ เรียกว่า หนังจักร ๆ วงศ์ ๆ ใช้ฟิล์ม 16 มม. แต่ต่อมาเปลี่ยนมาเป็นการอัดวิดีโอ และเปลี่ยนมาเป็นละครจักร ๆ วงศ์ ๆ ทางโทรทัศน์ แล้วจึงมาเป็นละครพื้นบ้าน ซึ่งเป็นละครลักษณะเดียวกัน
ในปัจจุบัน ดีด้า วิดีโอ โปรดักชั่น เป็นผู้ผลิตละครค่ายเดียวเท่านั้นที่ผลิตละครจักร ๆ วงศ์ ๆ ผ่านทางช่อง 7 เอชดี โดยผลิตในนามสามเศียร
ในสมัยนั้นในช่วงที่มีการแข่งขันในด้านละครจักร ๆ วงศ์ ๆ ทั้ง 6 ช่องรายการ มักจะแข่งขันกันที่เวลา ฐานการรับชม และการออกอากาศเป็นส่วนใหญ่ แต่ในปัจจุบันนี้เหลือเพียงช่อง 7 เอชดีเท่านั้นที่ยังออกอากาศละครจักร ๆ วงศ์ ๆ อยู่ ส่วนช่องที่เหลือได้ยุติการออกอากาศไปแล้วเนื่องจากฐานการรับชมมีน้อย
วาณิสรา เพิ่มอุดมทรัพย์
ประวัติ
วาณิสรา เพิ่มอุดมทรัพย์ ชื่อเดิม กัญญารัตน์ พงศ์กัมปนาท เป็นนักแสดงและนางแบบชาวไทย เกิดเมื่อวันที่ 3 ตุลาคม พ.ศ. 2534 เกิดที่อำเภอลับแล จังหวัดอุตรดิตถ์ สำเร็จการศึกษาระดับปริญญาตรีคณะศิลปกรรมศาสตร์ที่มหาวิทยาลัยศรีนครินทรวิโรฒสาขาศิลปะการแสดงได้รับเกียรตินิยมอันดับ 2 ปัจจุบัน กำลังศึกษาระดับปริญญาโท คณะศิลปกรรมศาสตร์ มหาวิทยาลัยศรีนครินทรวิโรฒ
การทำงาน
นินิว วาณิสรา เริ่มเข้าสู่วงการบันเทิงจากเวทีการประกวดมิสไทยแลนด์ยูนิเวิร์ส 2011 เมื่อในปี พ.ศ. 2554 ในตำแหน่งรางวัลรองชนะเลิศภายหลังได้ลงนามสัญญาในฐานะช่อง 7 เอชดีหลังจากได้รับตำแหน่งเธอได้เป็นตัวแทนของประเทศไทยได้รับโอกาสเข้าร่วมเวทีการประกวด มิสอินเตอร์คอนติเนนตัล ในปี พ.ศ. 2554 และไม่ผ่านรอบการคัดเลือกเวทีจากการประกวดและมีผลงานละครออกอากาศทางช่อง 7 เอชดี เช่น วิวาห์ฮาเฮ, หยกเลือดมังกร และ กู้ภัยหวานแหวว และเป็นพิธีกรและผู้ประกาศคั่นรายการของช่อง 7 เอชดีเป็นต้น ต่อมาเธอมีผลงานละครต่างๆเรื่อยมา
เมื่อในปี พ.ศ. 2561 นินิว วาณิสรา พลิกบทบาทเล่นร้ายจากละครรีเมคยอดนิยมเรื่อง แม่อายสะอื้น เป็นที่รู้จักกันในบทบาท "วิไล" ในขณะที่ละครออกอากาศและได้รับกระแสตอบรับจากแฟนๆละครอีกคับคั่งและในปัจจุบันเธอเป็นนักแสดงอิสระและมีผลงานละครต่างๆเป็นต้น
สายลับลิปกลอส
สายลับลิปกลอส เป็นละครโทรทัศน์ไทยที่ได้นำนวนิยายชุด สายลับ ทั้งหมด 3 เรื่อง มาสร้างเป็นเรื่องเดียว ผลิตโดย บรอดคาซท์ ไทย เทเลวิชั่น จากการกำกับของ เอ-นัฐพงศ์ วงศ์กวีไพโรจน์ นำแสดงโดย ปกรณ์ ฉัตรบริรักษ์, พิจักขณา วงศารัตนศิลป์, กัญญ์ณรัณ วงศ์ขจรไกล, ปรมะ อิ่มอโนทัย, อิทธิพัทธ์ ฐานิตย์ และ ลภัสลัล จิรเวชสุนทรกุล ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, ลายกินรี, มัดหัวใจยัยซุปตาร์ และ ซุปตาร์2550 เริ่มตอนแรกวันศุกร์ที่ 28 ตุลาคม พ.ศ. 2565
โดยละครเรื่อง สายลับลิปกลอส ได้ทำการลองเสื้อผ้าของนักแสดงเมื่อช่วงปลายเดือนกรกฎาคมถึงต้นเดือนสิงหาคม พ.ศ. 2563 และได้ทำการบวงสรวงเมื่อวันพฤหัสบดีที่ 20 สิงหาคม พ.ศ. 2563
เกาะแหวน
เกาะแหวน เป็นเกาะเล็ก ๆ อยู่ในพื้นที่เขตอุทยานแห่งชาติหาดเจ้าไหม ตั้งอยู่ระหว่างเกาะมุกและเกาะกระดาน ในตำบลเกาะลิบง อำเภอกันตัง จังหวัดตรัง เป็นเกาะที่มีสัมปทานรังนก สามารถเดินทางไปเกาะโดยลงเรือที่ท่าเรือปากเมง
เกาะแหวนเป็นเกาะที่ไม่มีชายหาด ลักษณะของเกาะเป็นผาสูงชัน ไม่มีบ้านคนและชาวประมงอาศัยอยู่นอกจากกระท่อมรอบเกาะที่สร้างขึ้นเพื่อนอนเฝ้ารังนก
แม้เป็นเพียงเกาะเล็ก ๆ สภาพป่าเป็นป่าดิบชื้นและแหล่งดำน้ำปะการังน้ำตื้นและน้ำลึกที่สวยสมบูรณ์ มีปะการังเจ็ดสี มีการนำตู้รถไฟ หรือประติมากรรมต่างๆ จมดิ่งลงสู่ใต้ท้องทะเล เพื่อให้นักท่องเที่ยวมาดำน้ำรวมทั้งยังเป็นสถานที่จัดงานวิวาห์ใต้สมุทร หรือจดทะเบียนสมรสใต้น้ำเป็นครั้งแรกของโลก มีค้างคาวเต็มผนังถ้ำใต้น้ำ ตรงปากถ้ำคือที่รวมของกัลปังหา
มหาวิทยาลัยกรุงเทพ (แก้ความกำกวม)
มหาวิทยาลัยกรุงเทพ หรือชื่อเดิมคือ “วิทยาลัยกรุงเทพ” เป็นสถาบันอุดมศึกษาเอกชนที่ไม่แสวงหาผลกำไรที่ถูกสถาปนาขึ้น 1 ใน 5 แห่งแรกในประเทศไทย และเป็นสถาบันอุดมศึกษาเอกชนที่มีขนาดใหญ่ที่สุดในประเทศไทย
มหาวิทยาลัยกรุงเทพ อาจหมายถึง
ทางรถไฟฮาโกเนะโทซัน
ทางรถไฟฮาโกเนะโทซัน (Hakone Tozan Railway (箱根登山鉄道)) เป็นเส้นทางรถไฟเอกชนในประเทศญี่ปุ่น เป็นส่วนหนึ่งของโอดะกีวกรุ๊ป ให้บริการเส้นทางสายฮาโกเนะโทซัน เส้นทางรถไฟภูเขาสายแรกในญี่ปุ่น นอกจากนี้ยังให้บริการรถโดยสาร และรถรางฮาโกเนะโทซัน
ทางรถไฟฮาโกเนะโทซันแบ่งออกเป็นสองส่วน ส่วนล่างเส้นทางจะเป็นแนวราบตั้งแต่สถานีโอดาวาระถึงสถานีฮาโกเนะ-ยูโมโตะ และส่วนบนเส้นทางจะไต่ระดับขึ้นภูเขาตั้งแต่สถานีฮาโกะเนะ-ยูโมโตะถึงสถานีโกระ ซึ่งเชื่อมต่อกับรถรางฮาโกะเนะโทซัน
ไม่ขอก็จะให้
"ไม่ขอก็จะให้" เป็นซิงเกิลแรกในปี พ.ศ. 2554 ของนักร้อง ดา เอ็นโดรฟิน จากอัลบั้มในปี พ.ศ. 2554 "ดอกไม้ไฟ" ประพันธ์เนื้อร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์ ออกจำหน่ายในวันที่ 14 มิถุนายน พ.ศ. 2554 สังกัดค่ายไวท์มิวสิค ในเครือจีเอ็มเอ็ม แกรมมี่
เนื้อหาของเพลงพูดถึงคนที่มีใจเด็ดเดี่ยว เสียสละ และเป็นผู้ให้ แม้จะต้องหัวใจแตกสลาย ก็ยอมได้เพื่อคนที่เรารัก ไม่ต้องขอ ถ้าเธอมีความสุขฉัน ก็จะให้เธอไป
มิวสิกวีดิโอ
จากนั้นก็เป็นคิวของ ดา เอ็นโดรฟิน นั่งร้องซิงค์เพลง ไม่ขอก็จะให้ ในรถ ด้วยชุดสีเขียว อย่างเท่ทั้งเสื้อผ้าหน้าผม เดินมาขึ้นรถร้องซิงค์แบบมืออาชีพ แป๊บเดียวเสร็จ ถ่ายต่อทันทีกับซีนที่ทั้ง 3 คนเจอกันครั้งแรก โดย โอซา มาหา ไนท์ ที่บ้าน จึงโผเข้ากอดด้วยความคิดถึง แต่ ไนท์ กลับกังวลใจ และ หยก เองก็เศร้า โอซา จึงรู้ว่าทุกอย่างเริ่มเปลี่ยนไป
ย้ายไปเซ็ตข้างในบ้านให้ ดา ร้องซิงค์ คราวนี้ ดา ก็มาในชุดสีดำสุดเก๋ เท่มาก ยืนร้องซิงค์อย่างเท่ ทำเอา ไนท์ กับ หยก อึ้งทึ่งไปเลย พอจบซิงค์เพลง ดู โอซา กับ หยก จะเครียดเป็นพิเศษ เพราะทั้งสองต้องเข้าฉากเล่นซีนอารมณ์ล้วน ๆ ไม่มีพูดคุยแต่ทั้งคู่ต้องใช้อารมณ์แสดงให้เห็นว่ารู้และเข้าใจความรู้สึกของกันและกันดี
เอชพีทัชแพด
เอชพีทัชแพด เป็นคอมพิวเตอร์แท็บเล็ต ที่ได้รับการพัฒนาและออกแบบโดย Hewlett-Packard เอชพีทัชแพดที่เปิดตัวในวันที่ 1 กรกฎาคม 2011 ในสหรัฐอเมริกา ,วันที่ 15 กรกฎาคมในแคนาดา, สหราชอาณาจักร, ฝรั่งเศส, เยอรมนี และวันที่ 15 สิงหาคมในออสเตรเลีย
ประวัติ
เอชพีทัชแพดได้ประกาศเปิดตัวเมื่อวันที่ 9 กุมภาพันธ์ 2011 ในงาน HP webOS "Think Beyond" จัดขึ้นที่ฟอร์ทเมสันเซ็นเตอร์ในซานฟรานซิสโกพร้อมกับ HP Veer และ HP Pre 3 ในวันที่ 18 สิงหาคม 2011 เป็นเวลา 49 วันหลังจากที่ทัชแพดเปิดตัวในประเทศสหรัฐอเมริกา Hewlett-Packard ประกาศว่าจะยุติการผลิตอุปกรณ์ฮาร์ดแวร์ที่ใช้ webOS ทั้งหมด ซึ่งทัชแพดที่เหลือได้ลดราคาและขายออกไปอย่างรวดเร็ว
ฮาร์ดแวร์
เอชพีทัชแพดเป็นแท็บเล็ตหน้าจอสัมผัสซึ่งทำงานต้วยระบบปฏิบัติการ HP webOS เพรียบพร้อมด้วยคุณสมบัติที่โดดเด่นมากมาย ซึ่งทัชแพดใช้การควบคุมแบบการ์ดมัลติทาสกิ้งที่พบในโทรศัพท์ Palm Pre ด้านหน้าเอชพีทัชแพดมีกล้องเว็บแคมที่ช่วยให้วิดีโอแชทได้สะดวกขึ้นและมีปุ่ม Home backlit ที่ด้านล่าง เอชพีทัชแพดยังมีฟังก์ชันการสั่นสะเทือนเมื่อมีการแจ้งเตือนเข้ามา  เอชพีทัชแพดมาพร้อมกับหน่วยประมวลผล Qualcomm Snapdragon และหน่วยความจำ 1 GB ฟังก์ชัน "Touch to Share" ช่วยให้แบ่งปันข้อมูลโดยการสัมผัสกับเซ็นเซอร์ของทัชแพด ทัชแพดสามารถรับสายและข้อความที่ส่งได้ โดยใช้รายชื่อผู้ติดต่อร่วมกันกับ Palm เช่นเดียวกับการโทรและรับสายผ่านทางแอปพลิเคชัน Skype
หน้าจอ เสียงและการต่อพ่วง
หน้าจอเอชพีทัชแพดมีความกว้าง 9.7 นิ้วความละเอียด 1024 × 768 พิกเซล หน้าจอสัมผัส Gorilla Glass multitouch capacitive สามารถสัมผัสด้วยนิ้วหรือสไตลัส ซึ่งต้องซื้อแยกต่างหาก แป้นพิมพ์ของทัชแพดสามารถกำหนดขนาดให้เป็นหนึ่งในสี่ของขนาดที่ตั้งไว้ รูปแบบคีย์บอร์ดเป็นรูปแบบ QWERTY ซึ่งมีแถวด้านบนเป็นตัวเลข ทัชแพดมีสามปุ่มอยู่ทางด้านข้าง คือ ปุ่มด้านบนขวาสำหรับ sleep/wake ปุ่ม home สำหรับเปิดมัลติทาสกิ้งหรือ app launcher และปุ่มปรับระดับเสียงด้านข้างของตัวเครื่อง เมื่อกดปุ่มพาวเวอร์และปุ่ม homr พร้อมกันเพื่อถ่ายภาพหน้าจอ ทัชแพดมีลำโพงสเตอริโอภายในและ Beats Audio